મોરબી ઉદ્યોગિક શહેર તરીકે દેશ વિદેશ માં જાણીતું છે ત્યારે મોરબી ના સીરામીક યુનિટો તેમજ અન્ય ઉદ્યોગો માં લાખો લોકો મજૂરી કામ કરી રહ્યા છે અને અને લોકો રોજગારી મેળવવા તેમજ વિદ્યાર્થીઓ અભ્યાસ કરવા માટે રોજ ખાનગી વાહનો માં અવર જવર કરતા હોય છે ત્યારે મોરબી જીલ્લા માં મંજૂરી કરતા પણ બમણા પેસેન્જરો રીક્ષા તેમજ ગાડીઓ માં ભરી ને તેમજ આસપાસ લટકાવી તેમજ ઉપર ના ભાગે બેસાડી ને ખીચોખીચ મુસાફરો ભરી ને જોખમી સવારી કરાવતા વાહન ચાલકો ને લીધે હાઈવે પર અનેકવાર અકસ્માત સર્જાતા હોય છે ત્યારે સામાન્ય બાઈક ચાલક ને પીયૂસી,લાયસન્સ,ત્રણ સવારી બાઈક ચલાવવા બદલ દંડ ફટકારનાર પોલીસ આવા ખાનગી વાહન ચાલકો સામે કાર્યવાહી માં કેમ ચૂપકીદી સાધી બેઠી છે તેવા લોકો માં સવાલ ઉઠ્યા છે મોરબી પંથક માં પણ વાહન ચાલકો મનફાવે તેમ મુસાફરો ને જીપ ઉપર તેમજ આસપાસ લટકાવી ને સવારીઓ દોડતી જોવા મળી રહી છે ત્યારે આવા જીપ તેમજ રિક્ષાના ચાલકો સામે તાકીદે પગલાં ભરવામાં આવે અને આ જોખમી સવારી ક્યારે મોત ની સવારી માં ફેરવાઈ જાય તે પહેલાં આ બાબતે કડક પગલાં ભરવામાં આવે તેવી માંગ ઉઠવા પામી છે.